Nkiru Okosieme

Nkiru Doris ''NK'' Okosieme (tí wọ́n bí ní ọjọ́ kínní oṣù kẹ̀ta 1972) ti jẹ́ adarí egbẹ́ bọ́ọ̀lù-afẹsẹ̀gbá àwọn obìnrin ti Nàìjíríà (Super Falcons) tẹ́lè rí, ó sì tún ti gbá agbede méjì pápá-bọ́ọ̀lù fún egbẹ́ agbábọ́ọ̀lù gbogbo àwọn obìnrin Nàìjíríà tí ó ti hàn nínú ìdíje bọ́ọ̀lù àwọn obìnrin ti gbogbo àwọn ìlú àgbááyé ní ẹ̀mẹẹ̀rìn (1991, 1995, 1999 àti 2003). àti orísiríṣi ìdíje bọ́ọ̀lù-afẹsègbá àwọn obìnrin ilẹ̀ Áfríkà pẹ̀lú  ìdíje àwọn eré-ìdárayá ìgbà-òòrùn ti ọdọdún mẹ́rinmẹ́rin.FIFA.com  Wọ́n fún Okosieme ní orúkọ ìnagijẹ ''Olóri-obìnrin'' fún ìṣe rẹ̀ láti ma rí àwọn góòlù tí ó ṣe pàtàkì pẹ̀lú orí rẹ̀.

 Iṣẹ́ Àyanṣe rẹ̀. 
Okosieme jẹ́ adarí Nàìjíríà ní eré àkọ́kọ́ tí wọ́n gbá ní ìdíje bọ́ọ̀lù àwọn obìnrin ti gbogbo àwọn ìlú àgbááyé  ti ọdún1991 nígbà yìí, ó ṣì jẹ́ ọ̀dọ́ kékeré. Ó gbá gbogbo ìṣéjú 90 tí ó sọ wọ́n di olùborí nínú àwọn eré mẹ́ta, ìyẹn, ìgbà tó ṣì wà pẹ̀lú ẹgbẹ́ S.C Imo.

NÍ ìdíje bọ́ọ̀lù àwọn obìnrin ti gbogbo àwọn ìlú àgbááyé ti 1999, Okosieme ń gbá bọ́ọ̀lù fún Rivers Angels. Kí ifigbagbága náà tó bẹ̀rẹ̀ ó sọ pé: ''A ò kì í ṣe ẹni tí ẹ lè fọwọ́ rọ́ sẹ́yìn mọ́''. O gbá góòlù mẹ́ta nínú ẹ̀mẹẹ̀rin tí wọ́n gbá bọ́ọ̀lù ní ọdún náà títí Nàìjíríà fi kan ẹgbẹ́ mẹ́ẹ̀rin sí ìparí, kí wọ́n tó pàdánù 4-3 fún Brasil. Okosieme gbádùn gbígbá bọ́ọ̀lù ní Amẹ́ríkà tó jẹ́ pé ó dara pọ̀ mọ́ ẹgbé-bọ́ọ̀lù USL W-League àti Charlotte Lady Eagles ó sìdara pọ̀ mọ́ ilé-ẹkọ́ gíga, níb i tí ó ti ń gbá bọ́ọ̀lù-afisẹ̀gbá ti fásiti. Ẹgbẹ́ agbá bọ́ọ̀lù obìnrin tí ó dára jù lọ nígbà náà ni W-league jẹ́ ní gbogbo U.S. Ní 2001, ''NK'' jẹ́ ẹni kejì tó ní góòlù jù ní NCAA Div II. Ó ti gba agbábọ́ọ̀lù tó dára jù Peach Belt Conference ti ọdún kan rí, àti ti ẹgbẹ́ All-Regional fún ọdún mẹ́rìn. Ó tún fìgbà kan rí jẹ́ NSCAA All-American.

Okosieme ti yege nínú ìdíje bọ́ọ̀lù-afẹsègbá àwọn obìnrin ilẹ̀ Áfríkà  pẹ̀lú àwọn akẹgbé rẹ̀  ''Super Falcons'' ní ìgbà mẹ́ta ọ̀tọ̀ọ̀tọ̀ tí ń se 1998, 2000, àti 2002.

Arákùnrin Okesieme jẹ́ Ndubuisi Okosieme tí ń ṣe agbábọ́ọ̀lù ilẹ̀-òkèrè.

 Àwọn Ìtọ́kasi